open-index/open-wikipedia-markdown huggingface dataset:
Ríza (Ierápetra)

**Ríza** () on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 36 (2021).

Rízan kylä sijaitsee Kreetan kaakkoisosissa noin 24 kilometriä länteen Ierápetran kaupungista ja noin 55 kilometriä lounaaseen Ágios Nikólaoksesta. Se on rakennettu Díkti-vuoren etelärinteeseen noin 540 metrin korkeuteen merenpinnasta laskettuna. Rízan kylä on ollut olemassa keskiajalta saakka. Sen aiempi nimi on *Zoúrva* (Ζούρβα).

Ríza muodostaa myös laajemman kyläyhdyskunnan (Δημοτική Κοινότητα Ρίζης, *Dimotikí Koinótita Rízis*), johon kuuluvat varsinaisen Rízan kylän lisäksi kylät Kaiménos ja Sfakoúra. Koko yhdyskunnan väkiluku on 74 (2021).

## Lähteet
Rotási

**Rotási** () on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 226 (2021).

Rotásin kylä sijaitsee Mesarán tasangon koillislaidalla noin 45 kilometriä etelään Iraklionin kaupungista. Se on rakennettu noin 280 metrin korkeuteen merenpinnasta laskettuna. Rotási on osa Ethián kyläyhdyskuntaa. Antiikin aikana nykyisen kylän lähellä sijaitsi Rhytionin kaupunki.

## Lähteet
Hackås

**Hackås** on taajama Bergin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 531 asukasta vuonna 2021.

## Lähteet

## Aiheesta muualla
Skepastí

**Skepastí** () on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 294 (2021).

Skepastín kylä sijaitsee lähellä Kreetan pohjoisrannikkoa noin 24 kilometriä itään Réthymnosta ja noin 59 kilometriä länteen Iraklionista. Se on rakennettu noin 120 metrin korkeuteen merenpinnasta laskettuna. Skepastí muodostaa oman kyläyhdyskuntansa (Δημοτική Κοινότητα Σκεπαστής, *Dimotikí Koinótita Skepastís*), johon ei kuulu muita asutuksia.

Kylä on saanut nimensä siellä olevasta Neitsyt Maria (*Panagía*) *Skepastín* kirkosta, joka on kaksilaivainen ja omistettu myös Pyhälle Nikolaokselle (*Ágios Nikólaos*). Kylän lähellä sijaitsee Skepastín eli Koukístresin ranta.

## Lähteet

## Aiheesta muualla
Skiniás (Iraklion)

**Skiniás** () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 407 (2021).

Skiniásin kylä sijaitsee Kreetan eteläisissä keskiosissa noin 46 kilometriä eteläkaakkoon Iraklionin kaupungista. Se on rakennettu noin 210 metrin korkeuteen merenpinnasta laskettuna. Skiniás muodostaa myös laajemman kyläyhdyskunnan (Δημοτική Κοινότητα Σκινιά, *Dimotikí Koinótita Skiniá*), johon kuuluvat varsinaisen Skiniásin kylän lisäksi kylät Lagoúta ja Vakiótes. Koko yhdyskunnan väkiluku on 506 (2021).

## Lähteet

## Aiheesta muualla
Skiniás (Lasíthi)

**Skiniás** () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 56 (2021).

Skiniásin kylä sijaitsee Kreetan itäosissa noin 30 kilometriä pohjoiseen Ágios Nikólaoksen kaupungista. Se on rakennettu noin 220 metrin korkeuteen merenpinnasta laskettuna. Skiniás muodostaa myös laajemman kyläyhdyskunnan (Δημοτική Κοινότητα Σκινιά, *Dimotikí Koinótita Skiniá*), johon kuuluvat varsinaisen Skiniásin kylän lisäksi kylät Ágios Geórgios, Chondrovolákoi, Váltos ja Vlichádia. Koko yhdyskunnan väkiluku on 95 (2021).

## Lähteet
Skiniás

**Skiniás** () voi viitata seuraaviin paikkoihin Kreikassa:

* Skiniás, kylä Kreetan saarella Minóa Pediádan kunnassa Iraklionin alueyksikössä
* Skiniás, kylä Kreetan saarella Ágios Nikólaoksen kunnassa Lasíthin alueyksikössä
Stavroménos (Lasíthi)

**Stavroménos** () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 58 (2021).

Stavroménoksen kylä, suomeksi ”Ristiinnaulittu”, sijaitsee Kreetan itäosassa noin yhdeksän kilometriä etelään Siteían kaupungista ja noin 75 kilometriä itään Ágios Nikólaoksesta. Kylä on saanut nimensä siellä olevasta Ristiinnaulitun (*Estavroménos*) kirkosta.

Stavroménos muodostaa myös laajemman kyläyhdyskunnan (Δημοτική Κοινότητα Σταυρωμένου, *Dimotikí Koinótita Stavroménou*), johon kuuluvat varsinaisen Stavroménoksen kylän lisäksi kylät Arnikó, Káto Drys ja Zou. Koko yhdyskunnan väkiluku on 135 (2021).

## Lähteet
Sampás

**Sampás** () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 55 (2021).

Sampásin kylä sijaitsee Kreetan keskiosissa noin 28 kilometriä kaakkoon Iraklionin kaupungista. Se on rakennettu noin 330 metrin korkeuteen merenpinnasta laskettuna. Sampásin nimen arvellaan olevan turkkilaista alkuperää. Kylässä on kaksi bysanttilaisaikaista kirkkoa, joista toinen noin vuodelta 1150 on omistettu Neitsyt Marialle Elävöittävälle lähteelle (*Zoodóchos Pigí*) ja toinen Pyhälle Nikolaokselle (*Ágios Nikólaos*).

Sampás muodostaa myös laajemman kyläyhdyskunnan (Δημοτική Κοινότητα Σαμπά, *Dimotikí Koinótita Sampá*), johon kuuluu varsinaisen Sampásin kylän lisäksi Agkárathoksen luostari (*Moní Agkaráthou*). Koko yhdyskunnan väkiluku on 66 (2021).

## Lähteet

## Aiheesta muualla
Síva

**Síva** () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 171 (2021).

Sívan kylä sijaitsee Kreetan keskiosissa noin 24 kilometriä lounaaseen Iraklionin kaupungista. Se on rakennettu noin 280 metrin korkeuteen merenpinnasta laskettuna. Ensimmäinen maininta kylästä on venetsialaisaikaisissa lähteissä vuonna 1583. Síva muodostaa oman kyläyhdyskuntansa (Δημοτική Κοινότητα Σίβας, *Dimotikí Koinótita Sívas*), johon ei kuulu muita asutuksia.

## Lähteet

## Aiheesta muualla
Stavroménos (Mylopótamos)

**Stavroménos** () on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 15 (2021).

Stavroménoksen kylä, suomeksi ”Ristiinnaulittu”, sijaitsee noin 25 kilometriä itään Réthymnon kaupungista ja noin kahdeksan kilometriä sisämaahan saaren pohjoisrannikosta. Se on osa Margarítesin kyläyhdyskuntaa. Kylä on saanut nimensä siellä olevasta Pyhälle ristille omistetusta kirkosta.

## Lähteet

## Aiheesta muualla
Göteborgs Handels- och Sjöfarts-Tidning

**Göteborgs Handels- och Sjöfarts-Tidning** (lyh. **GHT**) oli ruotsalainen sanomalehti, jonka päätoimitus oli Göteborgissa. Se ilmestyi vuosina 1832–1973, minkä jälkeen se muuttui viikkolehdeksi. Vuonna 1984 se alkoi taas ilmestyä päivittäin, mutta se lakkautettiin jo helmikuussa 1985.

GHT perustettiin vuonna 1832 Kaarle XIV Juhanan aikana liberaalin opposition äänenkannattajaksi, ja se joutui alkuaikoinaan usein vaikeuksiin viranomaisten kanssa. Vuosina 1852–1900 päätoimittajana oli Sven Adolf Hedlund, jonka onnistui tehdä siitä yhden maan johtavista lehdistä. Hänen kanssaan lehdessä työskenteli muun muassa Viktor Rydberg. Lehden toinen kukoistuskausi ajoittui maailmansotien väliseen aikaan Torgny Segerstedtin alaisuudessa. Segerstedtin johtama GHT vastusti äänekkäästi Hitlerin Saksaa, ja toisen maailmansodan aikana lehti aiheutti päänvaivaa Per Albin Hanssonin hallitukselle, joka pyrki pitämään Ruotsin neutraalina valtiona.

GHT ajautui taloudellisiin vaikeuksiin 1930-luvun lopulta alkaen menettäessään lukijoita kilpailijoille, ensin *[[Morgontidningen]]ille* ja sitten *[[Göteborgs-Posten]]ille*. Lehteä ei pelastanut edes 1970-luvulta lähtien maksettu valtiollinen lehdistötuki.
## Lähteet

## Aiheesta muualla
Teménia

**Teménia** () on Kreikan kylä, joka sijaitsee Kreetan saarella. Se kuuluu hallinnollisesti Kántanos-Sélinon kuntaan, Chanián alueyksikköön ja Kreetan alueeseen. Kylän väkiluku on 51 (2021).

Teménian kylä sijaitsee Kreetan lounaisissa sisäosissa noin 65 kilometriä lounaaseen Chaniásta. Se on rakennettu vuoristoon noin 700 metrin korkeuteen merenpinnasta laskettuna. Antiikin aikana nykyisen kylän lähellä sijaitsi Hyrtakinan kaupunki. Sen arkeologinen alue sijaitsee kukkulalla noin kolme kilometriä kylästä etelälounaaseen. Kylän nähtävyyksiin lukeutuu myös 1300-luvulla rakennettu Kristus Vapahtajan (*Sotíras Christós*) kirkko.

Teménia muodostaa myös laajemman kyläyhdyskunnan (Δημοτική Κοινότητα Τεμενίων, *Dimotikí Koinótita Temeníon*), johon kuuluvat varsinaisen Teménian kylän lisäksi kylät Pappadianá ja Strátoi. Koko yhdyskunnan väkiluku on 68 (2021).

## Lähteet

## Aiheesta muualla
Yhdysvaltain senaatin vaalit Texasissa 2024

**Yhdysvaltain senaatin vaalit [[Texas]]issa 2024** pidettiin 5. marraskuuta 2024 samaan aikaan muiden vuoden 2024 vaalien kanssa. Istuva republikaanisenaattori Ted Cruz oli ehdolla kolmannelle kaudelleen, ja hän päihitti häntä vastassa olleen demokraattien Colin Allredin.

## Tausta
Ted Cruz valittiin senaattiin ensimmäisen kerran vuonna 2012. Vuonna 2018 hänet valittiin toiselle kaudelleen täpärästi, jolloin hän päihitti demokraattien ehdokkaan Beto O’Rourken vain 2,6 prosenttiyksikön erolla. Demokraatit menestyivät kuitenkin huonommin vuosien 2020 ja 2022 vaaleissa Texasissa. Demokraatit eivät ole voittaneet osavaltion laajuisissa vaaleissa Texasissa vuoden 1994 jälkeen. 

Vaaleissa äänioikeutettuja ovat sellaiset henkilöt, jotka täyttävät seuraavat ehdot ja rekisteröityvät äänestäjiksi:

* Vähintään 18-vuotias;
* Asuu siinä piirikunnassa, jossa hän aikoo äänestää;
* On Yhdysvaltain kansalainen;
* Ei ole lainvoimaisesti tuomittu törkeästä rikoksesta (*felony*) tai, jos on, hän on suorittanut vankeusrangaistuksen vapautumisen ehdot, ja;
* Tuomioistuin ei ole julistanut häntä täysin tai osittain vajaavaltaiseksi ilman äänioikeutta.

## Ehdokasasettelu
Cruz asettui ehdolle kolmannelle kaudelleen, ja hän voitti puolueensa esivaalit kahta muuta ehdokasta vastaan noin 88,3&nbsp;%:lla äänistä. Demokraattien ehdokas Colin Allred voitti puolueensa esivaalit saatuaan noin 58,9&nbsp;% esivaalien äänistä lukuisia muita ehdokkaita vastaan.

## Tulokset

Lähde:

## Lähteet
Bedriacumin taistelu

**Bedriacumin taistelu** voi viitata seuraaviin antiikin aikaisiin taisteluihin:

* Bedriacumin ensimmäinen taistelu, taistelu Othon ja Vitelliuksen joukkojen välillä huhtikuussa 69
* Bedriacumin toinen taistelu, taistelu Vitelliuksen ja Vespasianuksen joukkojen välillä lokakuussa 69
Cremonan taistelu

**Cremonan taistelu** voi viitata seuraaviin taisteluihin:

* Cremonan taistelu, taistelu roomalaisten ja gallien välillä vuonna 200 eaa.
* Cremonan taistelu, Espanjan perimyssotaan kuulunut taistelu vuonna 1702

## Katso myös

* Bedriacumin taistelu, useita taisteluita lähellä Cremonaa
Oeschinensee

**Oeschinensee** eli **Oeschinen-järvi** (, ) on järvi Bernin Oberlandissa Sveitsissä, joka sijaitsee neljä kilometriä Kanderstegistä itään Oeschisen laaksossa 1 578 metrin korkeudessa. Sen pinta-ala on 1 1147 neliökilometriä (0,4304 neliömailia). Sen suurin syvyys on 56 metriä (184 jalkaa).

## Historia
Järvi syntyi jättimäisen maanvyörymän seurauksena, ja se syötetään useiden vuoristopurojen ja maan luomien viemäriverkostojen läpi maan alla. Vesi nousee pintaan *Oeschibachina*. Osa siitä hyödynnetään sähköntuotantoon ja Kanderstegin vesihuoltoon.

## Havainnot
Vuosina 1931–1965 tehdyissä havainnoissa järven pinnan korkeus vaihteli välillä 1 566,09 metriä (5 138,1 jalkaa) ja 1 581,9 metriä (5 190 jalkaa). Keskimääräinen kausivaihtelu oli 12,2 metriä (40 jalkaa) (syys–huhtikuun aikana).

Järvi on keskimäärin jäässä noin viisi kuukautta, joulukuusta toukokuuhun saakka. Ajoittain jopa luistelu on ollut jäällä mahdollista.

Järvessä esiintyviä kaloja ovat nieriä (*Seesaibling*), järvitaimen (*Kanadische Seeforelle*) ja kirjolohi (*Regenbogenforelle*). Tammi-maaliskuussa pilkkiminen on järvellä suosittua.

Kanderstegin gondolihissi vie Oeschisiin, joka on 25 minuutin kävelymatkan päässä järvestä.

Vuodesta 2007 järvi on ollut osa Jungfrau–Aletsch–Bietschhorn Unescon maailmanperintökohdetta.

## Galleria
Oeschinensee eri kuvakulmasta:
Tiedosto:Oeschinensee 01.jpg
Tiedosto:Oeschinensee (BE) 2.jpg
Tiedosto:OES 06.jpg
Tiedosto:Oeschinensee,Switzerland - panoramio - Satoshi T..jpg


## Lähteet
Bank of Valletta

**Bank of Valletta plc** (lyhenne: **BOV**) on Maltan yksi suurimpia ja johtavia rahoituslaitoksia. Pankin pääkonttori sijaitsee Maltalla Santa Venerassa ja se on perustettu vuonna 1974. Vuonna 2014 Bank of Vallettalla oli 44 konttoria ympäri Maltaa. Pankin toimintaa valvoo suoraan Euroopan keskuspankki.

## Historia
Bank of Valletta perustettiin vuonna 1974 Maltan hallituksen ja Malta Development Corporationin välisellä sopimuksella. Vuonna 1995 pankin osakkeet siirtyivät julkiseen jakoon. Bank of Valletta oli Maltan ensimmäinen pankki, joka avasi verkkopankin saarivaltiossa vuonna 2002. Kymmenen vuotta myöhemmin vuonna 2012 pankki julkaisi oman sovelluksen ja avasi mobiilipankin. Vuonna 2017 ylimääräisen yhtiökokouksen jälkeen Bank of Vallettan valtuutettu osakepääoma kasvoi 500 miljoonasta eurosta miljardiin euroon, mutta liikkeeseen laskettu osakepääoma pysyi samana.

## Lähteet
MaltaPost

**MaltaPost plc** on Maltan postinjakelusta vastaava yritys. MaltaPost perustettiin vuonna 1998 sen korvattua entisen Posta Limited -nimisen postinjakeluyhtiön.  MaltaPost kuuluu pienten eurooppalaisten postiyhtiöiden liittoon (*Small European Postal Administration Cooperation*) yhdessä muun muassa Åland Postin kanssa.

## Historia

MaltaPost alkoi operoimaan Maltalla 1. toukokuuta 1998 korvattuaan entisen postinjakeluyrityksen. 31. tammikuuta 2002 MaltaPost yhtiöitettiin osittain Maltan valtion myytyä 35&nbsp;% yrityksestä Transcend Worldwide Ltd:lle, joka on uusiseelantilaisen New Zealand Post Ltd:n tytäryhtiö. Syyskuussa 2007 Maltan valtio myi 25&nbsp;% yrityksen omistuksistaan Lombard Bank -rahoituslaitokselle, josta tuli kauppojen myötä MaltaPostin suurin omistaja 60&nbsp;% osakeomistuksellaan. Loput 40&nbsp;% yhtiön MaltaPostin osakkeista myytiin tammikuussa 2008.

Vuonna 2011 MaltaPost uudisti ilmettään ja lanseerasi muun muassa uuden logon.

Kesäkuussa 2016 MaltaPost avasi Maltan postimuseon.

## Postinumerot
Vuonna 2007 kaikki Maltan postinumerot vaihdettiin. Postinumero koostuu kolmesta kirjaimesta, jotka kertovat postitoimipaikan, sekä neljästä numerosta. Esimerkiksi VLT 1351 on yksi Vallettan postinumeroista.

## Postilaatikot

Monissa osissa Maltaa on yhä käytössä Yhdistyneen kuningaskunnan siirtomaa-ajalta peräisin olevia punaisia postilaatikoita. Näissä vanhoissa postilaatikoissa on usein nähtävillä eri hallitsijoiden monogrammi. Myöhemmät uudemmat postilaatikot ovat myös punaisia.

## Lähteet
Mecachrome V8108

**Mecachrome V8108** (tunnetaan myös nimellä **Mecachrome V8108 GP2 V8**) on Mecachromen kehittämä ja valmistama 4,0 litran vapaasti hengittävä V8-moottori. Moottoria käytettiin GP2, Aasian GP2 ja FIA Formula 2 Championship -sarjoissa. Sitä käytettiin autoissa Dallara GP2/05, Dallara GP2/08 ja Dallara GP2/11. Vuosina 2005–2010 Mecachrome V8108-moottorit merkittiin nimellä "Renault".

Kaudesta 2018 lähtien moottori korvattiin Mecachrome V634:lla.
Oeschinenhorn

**Oeschinenhorn** sekä **Öschinenhorn** on Bernin Alppivuori, josta on näköala Oeschinenjärvelle Bernin Oberlandissa. Se on Blüemlisalpin pääharjanteen läntisin huippu. Oeschinenhornin huippu kohoaa 3486 metrin korkeuteen merenpinnan yläpuolelle.

## Lähteet
Petter Gedda

**Petter Gedda** (31. joulukuuta 1661 Lövånger –19. kesäkuuta 1697 Karlskrona) oli ruotsalainen kartografi. Hän johti vuosina 1687–1692 maanmittausta Ruotsin etelä- ja länsirannikolla Blekingestä Bohusläniin sekä Ruotsin Pommerissa. Tuloksena oli meriatlas *General Hydrographisk Chart-Book öfwer Östersiön, och Katte-Gatt* (1695).
## Lähteet

## Aiheesta muualla
Mecachrome V634

**Mecachrome V634** (tunnetaan myös nimellä **Mecachrome Formula 2 V6**) on Mecachromen kehittämä ja valmistama 3,4 litran V6-moottori. Moottoria käytetään turboahdettuna FIA Formula 2 Championship ja vapaasti hengittävänä FIA Formula 3 Championship -sarjoissa.

## Lähteet
Dallara F2 2024

**Dallara F2 2024** on italialaisen Dallaran valmistama kilpa-auto, jolla kilpaillaan FIA Formula 2 Championship -sarjassa kaudesta 2024 lähtien. Auto esiteltiin 31. elokuuta 2023 Italian GP:ssä Monzassa.

## Aiheesta muualla
Olli Tamminen

**Olli Tapani Tamminen** (30. heinäkuuta 1944 Kokkola – 1. heinäkuuta 2014 Raasepori) oli suomalainen muotoilija, korutaiteilija ja opettaja.

## Henkilöhistoria
Tammisen vanhemmat olivat keksijä A. O. Tamminen ja kirjanpitäjä Impi Johansson ja puoliso keraamikko Satu Tamminen. Olli Tamminen valmistui teolliseksi muotoilijaksi Taideteollisen oppilaitoksen metallitaiteen osastolta 1966. Hänellä oli oma muotoilustudio vuodesta 1967, mutta hän oli myös Taideteollisen oppilaitoksen ja sittemmin korkeakoulun opettaja 1967–1973, koulutuskeskuksen johtaja 1973–1976, vs. yliopettaja 1978–1979 ja metallitaiteen lehtori 1980–1989.

Tamminen sai lukuisia apurahoja taiteellisen työskentelyyn, mukaan lukien valtion 15-vuotinen taiteilija-apuraha 1990, samoin kuin valtion taiteilijaeläkkeen 2008. Hänen tuotantoaan esiteltiin useissa kotimaisissa ja kansainvälisissä näyttelyissä 1960-luvulta alkaen. Tamminen sai monia palkintoja, kuten valtion taideteollisuuspalkinnon 1974, mutta myös esimerkiksi toisen palkinnon runoistaan J. H. Erkon kirjoituskilpailussa 1966. Tammisen mielimateriaali oli hopea. Taideteollisen korkeakoulun rehtorinkäädyt hän toteutti 1990 hopeasta, kivistä, luusta ja teräsvaijereista.

## Julkaisuja
* *Opetusministeriön pihan kivipuutarha*,  1988 (Kaj Franckin ja Lauri Anttilan kanssa)
* *Taideteollisen korkeakoulun rehtorin käädyt*, 1990

## Lähteet

## Aiheesta muualla
*
Polonistiikka

**Polonistiikka** on kielitieteen ala, joka tutkii puolan kieltä. Alan tutkimusaiheina voivat olla muun muassa puolan kielen historia sekä kielen suhteet muihin slaavilaisiin ja etenkin länsislaavilaisiin kieliin tai muihin indoeurooppalaisiin kieliin. Myös puolan murteet kuuluvat polonistiikan alaan. Polonistiikka voidaan laskea kuuluvaksi osaksi slavistiikkaa.

## Katso myös

* Rusistiikka

## Lähteet
Ykspihlajan tuulivoimapuisto

**Ykspihlajan tuulivoimapuisto** on Keski-Pohjanmaalla Kokkolan Ykspihlajan sataman koillispuolella sijaitseva tuulivoimapuisto, jossa toimii 4&nbsp;tuulivoimalaitosta. Niiden kokonaiskapasiteetti on 14&nbsp;megawattia ja vuosituotanto on noin 55&nbsp;gigawattituntia . Tuulivoimapuiston on rakentanut OX2, sen omistajayhtiö on Ykspihlaja Wind Oy , joka kuuluu Aquila Capitalille, ja sitä operoi OX2.

## Yleistä
Tuulivoimapuisto sijaitsee Sannanrannan eli Sandstrandin metsikössä, Sandstrandsskogenissa. Siellä tuulivoimalaitokset muodostavat pari kilometriä pitkän kaaren, jossa voimaloiden välimatkat ovat 500–800&nbsp;metriä. Kaikki voimalaitokset sisällensä sulkevan alueen pinta-ala on 57&nbsp;hehtaaria. 

Tuulivoimalaitokset ovat saksalainen Nordex valmistamaa N131-mallia, jonka napakorkeus on 155&nbsp;metriä, jos voimaloiden kokonaiskorkeus on 220&nbsp;metriä on oikea tieto , tuuliturbiinin halkaisija 131&nbsp;metriä, ja jonka kapasiteetti on 3,6&nbsp;megawattia. Voimalat sijaitsevat 1–3&nbsp;metrin korkeudella mpy. ja alueen tuulisuus on voimaloiden toimintakorkeudella keskimäärin 7,7&nbsp;metriä sekunnissa .

## Historiaa
### Kokkolan tuulivoimapuisto
Kokkolan tuulipuisto rakennettiin aallonmurtajille Kokkolan kaupungin vuokraamalle alueelle vuonna 2003. Tuulipuisto muodostui kahdesta Winwindin 1,0&nbsp;megawatin tuulivoimalaitoksesta (WWD-1) . Voimalaitokset kuuluivat PVO-Innopowerille, joka oli Pohjolan Voiman tuulivoimaan keskittyvä tytäryhtiö. Lokakuussa 2015 Innopower tiedotti voimaloidensa purkamisesta, joten ne ehtivät olla toiminnassa yli kymmenen vuotta.

EPV Tuulivoima Oy ja PVO Innopower Oy tekivät Kokkolan kaupungille aloitteen tuulivoimapuiston laajentamiseksi, johon kaupunki lähti huhtikuussa 2010 mukaan . Satama-alueen pohjois- ja koillispuolelle suunniteltiin seitsemän tuulivoimalaitosta lisää. Niiden kapasiteetiksi arvioitiin mallista riippuen 21–35&nbsp;megawattia. Voimaloiden tarvitsema muuntoasema sijoitettiin kaavassa sisääntuloväylän varteen. Kaava-alueen pinta-ala oli 2,4&nbsp;neliökilometriä. Laajennushanke ei koskaan toteutunut.

### Uusi tuulivoimapuisto
Seuraavan tuulivoimapuiston rakennusluvat hankki OX2 ja se vuokrasi siihen tarvittavat maa-alueet Kokkolan kaupungilta ja Bolidenilta. OX2 ja Aquila Capital allekirjoittivat maaliskuussa 2017 sopimuksen, jolla Aquila Capital osti omistukseensa Ykspihlajan tuulivoimapuiston. OX2 rakennutti tuulipuiston alihankkijoinaan Keski-Suomen Betonirakenne, Nordex ja KENET.

Maanrakennus ja perustusten valutyöt alkoivat huhtikuussa ja päättyivät marraskuussa 2017. Tuulivoimapuiston käynnistyi vuoden 2017 lopulla  ja se luovutettiin Aquila Capitalille vuoden 2018 alussa.

## Katso myös
* Luettelo Suomen tuulivoimaloista
* Luettelo Suomen lakkautetuista tuulivoimaloista

## Lähteet

## Aiheesta muualla
* Merituulivoiman kannattavuus Kokkolan seudun rannikolla , Lappeenrannan teknillinen korkeakoulu
Ludwig Persius

**Ludwig Persius**  (1803–1845) oli saksalainen arkkitehti. Hän toteutti kuningas Fredrik Vilhelm IV:n taiteellisia suunnitelmia. Hän rakensi Villa Charlottenhofin Potsdamin lähellä, Pyhän Nikolain kirkon kupolirakennuksen (Karl Friedrich Schinkelin luonnoksien mukaan) sekä Sakrowin kirkon (basilika-tyyliin) ja Sanssoucin puiston rauhankirkon. Etenkin huvilarakenteissa (Villa Schöningen, hovipuutarhurin rakennukset Sanssoucissa) hänen maalauksellinen sommittelukykynsä ilmenee parhaiten.

## Lähteet

## Aiheesta muualla
Haukinevan tuulivoimapuisto

**Haukinevan tuulivoimapuisto** on Etelä-Pohjanmaalla Kurikan Jalasjärvellä Haukinevan turvetuotantoalueella sijaitseva tuulivoimapuisto, jossa toimii 2&nbsp;tuulivoimalaitosta. Niiden kokonaiskapasiteetti on 7&nbsp;megawattia. Tuulivoimapuiston on rakentanut European Energy, sen omistaa EE Primus, joka on European Energyn tytäryhtiö, ja sitä operoi saksalainen wpd Finland.

Tuulivoimapuistolla on omistajavaihdoksen jälkeen annettu nimeksi **Haukineva Windfarm**.

## Yleistä
Haukinevan Saikaramaalla on kolmen turvetuotantoalueen väliin pystytetty kaksi tuulivoimalaitosta noin 500 metrin etäisyydelle toisistaan ja 150–250&nbsp;metrin päässä Seinäjoen vastaiselta kuntarajasta. Tuulivoimalaitokset ovat tanskalaisen Vestaksen valmistamaa V126-mallia, jonka napakorkeus on 132&nbsp;metriä, tuuliturbiinin halkaisija 126&nbsp;metriä, ja jonka kapasiteetti on 3,45&nbsp;megawattia. Voimalat sijaitsevat noin 100&nbsp;metrin korkeudella mpy.

## Historiaa
Tuulivoimapuiston suunnittelusta vastasi alussa PROCON&nbsp;Finland&nbsp;Oy, joka sai niille rakennusluvat elokuussa 2014. Rahoitus ratkesi vasta keväällä 2016, kun tuulivoimapuisto myytiin EE&nbsp;Primus&nbsp;Oy:lle, joka on European Energyn tytäryhtiö.

Idea rakentaa haukinevan turvetuotantoalueelle tuulivoimaa tuli Vapo&nbsp;Oy:tä. Se oli teettänyt koko Suomen mittakaavassa selvityksen tuotantoalueidensa soveltuvuudesta tuulivoimalle. Marraskuussa 2020 uutisoitiin, että soveltuvista kohteissa oli mukana myös Haukinevan alue, jota voitaisiin nyt laajentaa.

## Katso myös
* Luettelo Suomen tuulivoimaloista

## Lähteet
Donald Trumpin salamurhayritys Floridassa

**Donald Trumpin salamurhayritys Floridassa** tapahtui 15. syyskuuta 2024 Donald Trumpin omistamalla golfkentällä West Palm Beachissa, Floridassa, Yhdysvalloissa, kun Yhdysvaltain salaisen palvelun agentit ampuivat 58-vuotiasta Ryan Wesley Routhia kohti useita laukauksia. Salainen palvelu huomasi hänen osoittavan aseella vuoden 2024 presidenttiehdokasta Trumpia. Epäilty pakeni autolla, mutta hänet pidätettiin myöhemmin. Tapaus seurasi kaksi kuukautta aiemmin tapahtunutta Trumpin salamurhayritystä Pennsylvaniassa. Routh tuomittiin elinkautiseen vankeusrangaistukseen salamurhayrityksestä helmikuussa 2026.

## Tapahtumat
Donald Trump oli pelaamassa golfia omistamallaan kentällä West Palm Beachilla Floridassa. Salaisen palvelun agentit huomasivat henkilön osoittamassa aseella Trumpia kohti kentän laidalta noin 275–455 metrin etäisyydeltä. Salainen palvelu avasi tulen epäiltyä kohtaan kello 13.30 (EDT). Yksi tai useampi agenteista ampui ainakin neljä laukausta epäiltyä kohti. Trump kuljetettiin golfkärryllä klubitalolle suojaan. Epäilty pudotti muun muassa AK-47:n kaltaisen aseensa, kaksi reppua ja GoPro-kameran. Hän pakeni paikalta mustalla Nissan-autolla. Viranomaiset sulkivat liikenteen Interstate 95 -moottoritiellä ja pidättivät epäillyn.

Salaisen palvelun myöhään 16. syyskuuta 2024 antaman tiedotteen mukaan epäilty ei ampunut Trumpia tai salaisen palvelun henkilöstöä kohti yhtään laukausta.

## Tekijä

Salamurhayrityksestä syytety epäilty oli tuolloin 58-vuotias Ryan Wesley Routh. Hän on asunut suurimman osan elämästään Pohjois-Carolinassa ja muutti Havajille vuonna 2018. Hän on ammatiltaan rakennusyrittäjä. Hänet on tuomittu vuosina 2002–2010 useista rikoksista, kuten liikennepaosta ja luvattomasta aseenkannosta. Routh todettiin syylliseksi salamurhayritykseen oikeudessa syyskuussa 2025. Valamiehistön todettua hänet syylliseksi Routh yritti puukottaa itseään kaulaan kynällä, mutta paikalla oikeussalissa olleet poliisit pysäyttivät tilanteen. Routh sai elinkautisen vankeustuomion helmikuussa 2026.

Epäilty on Ukrainan tukija sodassa Venäjää vastaan ja on kritisoinut Trumpia viestipalvelu X:ssä. Hän on tukenut demokraatti Joe Bidenia ja republikaani Nikki Haleyta. Oikeudenkäynnin aikana Routhin kuvailtiin käyttäytyneen sekavasti. Puhuessaan oikeudelle hän haastoi Donald Trumpin golf-otteluun, sekä selitti Vladimir Putinista, Adolf Hitleristä, Venäjän ja Ukrainan sodasta, Yhdysvaltojen historiasta ja aikeistaan ostaa vene.

## Lähteet

## Aiheesta muualla
Eternal Storm

**Eternal Storm** on espanjalainen vuonna 2009 perustettu metallimusiikin yhtye.

## Diskografia
### Studioalbumit
* 
* 

### EP-levyt
* 

## Lähteet

## Aiheesta muualla
* 
*
Thorium Reader

**Thorium Reader** on EDRLabin kehittämä avoimen lähdekoodin ohjelmisto. Se on lukuohjelma digitaalisille kirjoille, jonka voi asentaa Mac-, Linux- ja Windows-käyttöjärjestelmille.

Thorium Readerin kehityksessä on huomioitu, että se toimii teknisillä apuvälineillä, kuten ruudunlukijoilla. Sitä voi käyttää EPUB-muotoisten kirjojen, PDF-tiedostojen, DAISY 2.02- ja 3 -kirjojen lukemiseen, ja äänikirjojen kuunteluun.

## Lähteet
Gertrude van den Bergh

**Anna Gertrude Elizabeth van den Bergh** (kastettu 21. tammikuuta 1793 Mülheim am Rhein – 10. syyskuuta 1840 Haag) oli alankomaalainen pianisti, musiikkipedagogi, säveltäjä ja kuoronjohtaja.

Van den Bergh syntyi alankomaalaisen isän ja saksalaisen äidin perheen ensimmäiseksi tyttäreksi. Hän sai ensimmäiset pianotuntinsa 6-vuotiaana ja esiintyi Saksassa jo varhaisella iällä. Hän sai sävellysopetusta Johann Friedrich Franz Burgmülleriltä ja pianonsoiton opetusta Ferdinand Riesiltä. Heinäkuussa 1809 Van den Bergh teki nuoremman siskonsa Sophian kanssa konserttikiertueen Alankomaissa. Hän sai myönteisen vastaanoton Haagissa varsinkin Ludwig van Beethovenin musiikin tulkinnoista. Hän tulkitsi myös Johann Sebastian Bachia, jonka tuotantoa hänen aikanaan esitettiin harvoin. Musiikin edistämisseura kutsui vuonna 1830 kunniajäseniksi kolmetoista eurooppalaista muusikkoa, kuten Van den Berghin. Seuraan ei virallisesti kelpuutettu naisia ennen vuotta 1835, joten Van den Berghin nimitys oli poikkeuksellinen. Vasta vuonna 1854 valittiin kunniajäseneksi seuraava nainen, Clara Schumann, ja hänen jälkeensä kolmantena naisjäsenenä liittyi seuraan Sophie Offermans-van Hove.

Van den Bergh johti Haagissa sekakuoroa vuosina 1819–1821. Vuonna 1834 hän johti Musiikin edistämisseuran Haagissa pitämässä kaksipäiväisessä festivaalissa Haagse dames-Zanggenootschapia, ja vuosina 1837–1838 hän johti Zangvereenigingia. Van den Bergh opetti laulua ja pianonsoittoa aristokraateille, kuten Anna Pavlovna Romanovalle. Hän piti myös musiikin teorian oppitunteja. Hän käytti opetusmetodia, joka perustui hänen kirjaansa *Principes de Musique* (n. 1830). Van den Berghiltä on säilynyt seitsemän sävellystä enimmäkseen hänen nuorelta iältään. Näiden joukossa ovat pianolle tehty rondo (n. 1820) ja *Ein Mädchen oder Weibchen* -muunnelmateos. Willem Noske löysi 1900-luvulla Van den Berghin *Lied für Pianoforte* -teoksen käsikirjoituksen. Johann Nepomuk Hummel omisti Van den Berghille teoksen *Trois amusements en forme des caprices* (op. 105, 1824).

Van den Bergh kuoli 47-vuotiaana rintasyöpään. Johann Heinrich Lübeck sävelsi musiikkia hänen hautajaisiinsa.

## Lähteet
Jeanne Beijerman-Walraven

**Jeanne Beijerman-Walraven** (14. kesäkuuta 1878 Semarang, Indonesia – 20. syyskuuta 1969 Arnhem) oli alankomaalainen säveltäjä.

Beijerman-Walraven syntyi perheeseen, joka palasi Indonesiasta Alankomaihin äidin kuoltua vuonna 1897. Hän sai yksityistä harmonian ja sävellyksen opetusta Frits Koebergilta Haagissa. Hän työskenteli pianonsoiton opettajana. Beijerman-Walravenilta esitettiin sävellys viululle ja pianolle ensimmäisen kerran Lontoossa vuonna 1907. Myöhemmin hänen teoksiaan esittivät Alankomaissa muiden muassa Utrechts Stedelijk Orkest ja Concertgebouw-orkesteri. Beijerman-Walravenin tuotantoon kuuluu soolopianoteoksia, kamarimusiikkia, vokaalimusiikkia ja orkesteriteoksia. Hänen teoksiaan kustansivat Donemus ja Broekmans & Van Poppel.

## Lähteet
Gilius van Bergeijk

**Gilius van Bergeijk** (s. 7. marraskuuta 1946 Haag) on alankomaalainen säveltäjä.

Bergeijk sai opetusta Kees van Baarenilta ja Dick Raaijmakersilta. Hän opiskeli myös oboen- ja alttosaksofoninsoittoa. Hän toimi vuoteen 1985 saakka useissa kokoonpanoissa, joihin kuuluivat Willem Breuker Kollektief, Instant Composers Pool ja Orkest de Volharding. Bergeijk on opettanut Haagin kuninkaallisessa konservatoriossa. Hänen johdollaan ovat opiskelleet muiden muassa Michel van der Aa, Richard Ayres ja Huba de Graaff.

Bergeijk on keskeinen niin kutsutun käsitemusiikin edustaja Alankomaissa. Hänen musiikilliset ajatuksensa ovat vaikuttaneet muiden muassa Louis Andriesseniin ja Martijn Paddingiin.

## Lähteet
Keskustan ja Maaseudun arkisto

**Keskustan ja Maaseudun arkisto** (**KMA**) on Helsingissä sijaitseva yksityinen keskusarkisto, jossa säilytetään Suomen Keskustan ja siihen liittyvien järjestöjen arkistoja. Arkisto toimii keskustan puoluetoimiston yhteydessä Etu-Töölössä osoitteessa Apollonkatu 11 a.

Arkiston kokoelmiin kuuluvat muun muassa puolueen ja sen edeltäjien sekä Keskustan eduskuntaryhmän, Keskustanaisten, Keskustanuorten, Keskustan Opiskelijaliiton, Maaseudun Sivistysliiton, Vesaisten Keskusliiton, *[[Suomenmaa]]n*, Keskustan Lehtimiesten ja Maaseudun Raittiusliiton arkistot. Siellä on myös muiden keskustalaiseen liikkeeseen kuuluvien yhteisöjen arkistoja sekä puolueen luottamus- ja toimihenkilöiden henkilöarkistoja. Vanhimmat asiakirjat ovat puolueen perustamisvuodelta 1906. Paperiasiakirjoja on 1&nbsp;400 hyllymetriä. Kokoelmissa on myös 160&nbsp;000 valokuvaa, 1&nbsp;600 julistetta, 6&nbsp;400 tuntia äänitteitä ja 920 tuntia elokuvia.

Keskustan ja Maaseudun arkisto on perustettu vuonna 1970. Sitä ylläpitää Keskustan ja maaseudun arkiston säätiö, joka perustettiin vuotta aiemmin. Pääosa arkiston rahoituksesta on valtionapua, jota se on saanut vuodesta 1975. Keskustan ja Maaseudun arkisto on Yksityiset keskusarkistot ry:n jäsen.

Keskustapuolueen ja sen eduskuntaryhmän yli 25 vuotta vanhat asiakirjat ovat vapaasti tutkijoiden käytettävissä, sitä nuoremmat vain puoluesihteerin tai eduskuntaryhmän myöntämällä tutkimusluvalla.

## Lähteet
Christian August Friedrich Peters

**Christian August Friedrich Peters** (1806–1880) oli saksalainen tähtitieteilijä. Hän oli vuodesta 1833 Hampurin observatorion assistenttina, vuodesta 1834 Pulkovan observatorion nuorempana astronomina, vuodesta 1849 professorina Königsbergissä, vuodesta 1854 Altonan observatorion johtajana ja *Astronomische Nachrichtenin* toimittajana. Peters työskenteli astrometrian ja stellaariastronomian perustan lujittamiseksi. Hänen tärkeimpiä töitään ovat tutkimukset Siriuksen ominaisliikkeestä, nutaatiovakiosta ja kiintotähtien parallakseista.

Peters julkaisi vuonna 1848 tutkimuksen *Recherches sur la parallaxe des étoiles fixes*.

## Lähteet

## Aiheesta muualla
Kuninkaallinen akatemia

**Kuninkaallinen akatemia** () on italialainen TV-animaatiosarja. Sarjan on tuottanut R.A.I. Fiction. Suomessa sitä on esittänyt MTV Juniori 2016 lähtien.

## Äänirooleissa
### Suomeksi

Suomalainen tuotanto KM Studio.
Sukellusveneentorjuntaohjus

**Sukellusveneentorjuntaohjus** on sukellusveneiden tuhoamiseen tarkoitettu ohjus. Ohjuksen taistelukärkenä eli tässä tapauksessa vedenpinnan alle tunkeutuvana ja räjähtävänä osana toimii syvyyspommi tai torpedo. Joitakin ohjaukseltaan alkeellisia ja etenkin varhaisia kehitelmiä kutsutaan ohjuksen sijasta raketeiksi.

## Tekniikka
Ohjuksesta riippuen se voidaan laukaista pinta-alukselta, toisesta sukellusveneestä, kuorma-auto-ohjuslavetilta tai lentokoneesta. Jotkut ohjukset laukaistaan pystysuoraan ilmaan, toiset vaakasuorassa. Ohjusten kantama vaihtelee vain muutamista tai muutamista kymmenistä kilometreistä satoihin kilometreihin. Lennon lopuksi, kohdesukellusveneen lähellä vapautetaan varsinaisen tuhovaikutuksen aikaansaava taistelukärki. Taistelukärkenä toimii useimmiten torpedo tai syvyyspommi, mutta kylmän sodan aikana Yhdysvalloilla ja Neuvostoliitolla oli tässä tehtävässä myös ydinaseen sisältäviä ydinsyvyyspommeja.

Yksi erikoisimpia ohjuksia on Neuvostoliitossa kehitetty RPK-6 Vodopad, joka laukaistaan sotalaivan torpedoputkesta ensin torpedon lailla veteen ja jonkin ajan vedessä kulkemisen jälkeen se nousee rakettimoottorin avulla lentoon. Maalinsa lähellä ohjuksen sisältämä torpedo vapautetaan veteen. Myös ydinsyvyyspommia suunniteltiin käytettäväksi.

## Katso myös
* Meritorjuntaohjus

## Lähteet
Gilded Age

**Gilded Age** (’kullattu aika’) tarkoittaa Yhdysvaltojen historiassa 1870-luvulta 1900-luvun alkuun vallinnutta häikäilemättömän materialismin ja räikeän poliittisen korruption aikakautta. Se oli kiivaan teollistumisen, voimakkaan talouskasvun ja vaurauden aikaa varakkaille. Samalla se merkitsi hyväksikäytön ja äärimmäisen köyhyyden aikaa työväenluokalle.

Gilded Age -aikakaudelle oli ominaista nopea teollistuminen ja suuryritysten räjähdysmäinen kasvu. Suuryritysten värikkäät johtajat tultiin tuntemaan ”rosvoparoneina”, jotka olivat rikastuneet luomiensa teräs-, öljy- ja kuljetusteollisuuden monopolien avulla. Tunnetuimpia heistä olivat John D. Rockefeller, Andrew Carnegie, Cornelius Vanderbilt, Leland Stanford ja J.P. Morgan.

Aikakausi sai nimensä Mark Twainin yhdessä Charles Dudley Warnerin kanssa kirjoittamasta The Gilded Age: A Tale of Today -romaanista, joka julkaistiin vuonna 1873. Romaani kuvaa tarkkanäköisesti pääkaupunki Washingtonin elämää sekä ahneita teollisuusjohtajia ja korruptoituneita poliitikkoja. Tätä romaania seurasi historioitsija Henry Adamsin vuonna 1880 nimettömänä julkaisema romaani *Democracy*, jonka mukaan korruption lähde oli villin ja lainsuojattoman lännen periaatteeton asenne.

Gilded Age -aikakautta kuvanneet poliittiset romaanit edustavat amerikkalaisen kirjallisuuden uuden suuntauksen alkua, jossa romaanit toimivat yhteiskunnallisen protestin välineenä. Tämä virtaus voimistui 1800-luvun lopulla ja 1900-luvun alkupuolella ja huipentui työväenluokasta nousseiden kirjailijoiden astuessa esiin.

## Katso myös
*Progressiivisuuden kausi

## Lähteet
Kaksoisviestintä

**Kaksoisviestintä** tarkoittaa monitulkintaista viestintää. Se voi tarkoittaa ristiriitaa puheen ja samanaikaisen käyttäytymisen kanssa tai puheen tai muiden symbolien monitulkintaista sisältöä. Politiikassa sitä on käytetty tarkoittamaan piiloviestintää, missä todellinen sanoma esitetään kätketysti.

## Kaksoisviestintä politiikassa
Kaksoisviestintä politiikassa tarkoittaa, että puhutaan tavalla, joka voidaan eri tavoin, joista yksi on piiloviesti omille kannattajille. Kyse voi olla sanojen lisäksi myös symboliikkaa sisältävistä esineistä.  Aamulehden mielestä kaksoisviestintään syyllistyvät välillä kaikki puolueet, mutta erityisen paljon perussuomalaiset. 

Keskustelun piiloviestinnästä herätti kesällä 2023 perussuomalaisen ministeri Vilhelm Junnilan pesukarhukuvioinen solmio, jota hän itse piti tavallisena solmiona. Tiedotusvälineet näkivät siinä viittauksia natsismiin. Ilta-Sanomien mukaan pesukarhu on kansainvälisesti yhdistetty äärioikeistolaisuuteen ja Helsingin Sanomien mukaan erityisesti natsismiin ja natsi-Saksan ilmailuministeri Hermann Göringiin. Natsi-Saksaan tuotiinkin pesukarhuja vuonna 1934, mutta saksalainen biologi Mario Ludwig on väittänyt, että Göring ei ollut siinä mukana. Aluksi solmiossa uskottiin olevan mesimäyriä, jotka puolestaan on yhdistetty Donald Trumpin äärioikeistolaiseen ex-neuvonantaja Steve Bannoniin, joka on pitänyt mesimäyrää symbolinaan. 

Toimittaja Marko Junkkari katsoi, että perussuomalaiset syyllistyivät kaksoisviestintään antamalle poliittiselle tilaisuudelle nimeksi "Väestö muuttuu" ja samalla väittämällä etteivät tarkoittaneet sillä salaliittoa eli väestönvaihtoa, mitä yleisesti pidetään juutalaisvastaisena teoriana. Väitöskirjatutkija Teodora Helimäki on nähnyt kaksoisviestintää Riikka Purran kirjoituksessa, jossa Purra kutsui burkaan pukeutuneita naisia "mustiksi säkeiksi". Helimäen mukaan viesti toimi kahdella tasolla. Sen saattoi nähdä rasistisena solvauksena, mutta myös naisten oikeuksien puolustamisena, jolloin ongelmaksi nousee totuuden sumentaminen.

## Kritiikki
Steven Pinker on arvostellut väitteitä poliittisista piiloviesteistä. Hän katsoo, että kuka tahansa voi väittää tunnistaneensa mitä tahansa merkityksiä poliitikkojen puheista, kun kyse ei ole sanoista vaan niiden tulkinnoista.

## Katso myös

* Koirapilli (politiikka) 
* Kaksoissidos (sosiaalipsykologia) 

## Lähteet
Luettelo Tori Amosin kappaleista

Tämä on **luettelo Tori Amosin kappaleista**. Tori Amos on yhdysvaltalainen alternative-musiikkia esittävä laulaja-lauluntekijä ja pianisti, joka tuli tunnetuksi 1990-luvulla. Amos on julkaissut 17 sooloalbumia ja yhden albumin Y Kant Tori Read -yhtyeen kanssa. Hän on lisäksi julkaissut paljon kappaleita singlejen B-puolilla, soundtrack-albumeilla ja kokoelmilla. Amos on säveltänyt useimmat kappaleensa yksin. Omien kappaleidensa lisäksi hän on levyttänyt monia cover-versioita muiden artistien kappaleista.

## Alkuperäiset kappaleet
Seuraavat kappaleet ovat Tori Amosin alkuperäisiä kappaleita. Y Kant Tori Read- yhtyeen kappaleet ovat mukana listassa. Kappaleiden eri versioita ei ole listattu omina kohtinaan, paitsi jos versiot ovat eri nimisiä ja huomattavan erilaisia (esim. ”Beauty Queen”  ja ”Fire-Eater’s Wife”). Kappaleet ovat listassa aakkosjärjestyksessä. Englannin artikkeleita ja välimerkkejä ei ole otettu huomioon aakkostuksessa. Kappaleita voi järjestää myös säveltäjän, albumin tai julkaisuvuoden mukaan. 

## Konserttien improvisaatiot
Seuraavat kappaaleet improvisaatioita konserteista. Listassa on vain kappaleet, jotka on julkaistu virallisesti livealbumeilla. Kaikki kappaleet säv. ja san. Tori Amos.

## Coverit
Seuraavat kappaleet ovat Tori Amosin levyttämiä cover-versioita muiden artistien kappaleista. Listassa on vain kappaleita, jotka on julkaistu jollakin albumilla, EP:llä tai singlellä. Kappaleet ovat listassa aakkosjärjestyksessä. Englannin artikkeleita ja välimerkkejä ei ole otettu huomioon aakkostuksessa. Kappaleita voi järjestää myös artistin, säveltäjän, albumin tai julkaisuvuoden mukaan. 

## Kappaleet vierailevana artistina ja taustalaulajana
Seuraavat ovat muiden artistien kappaleita, joilla Amos esiintyy vierailevana artistina tai taustalaulajana. 

## Huomautukset

## Lähteet

## Kirjallisuutta
* Amos, Tori: *Resistance – A Songwriter’s Story of Hope Change and Courage*. 2020. New York: Atria Books.
* Amos, Tori & Powers, Ann: *Piece by Piece*. 2005. New York: Broadway Books.
* Campbell, Paul: *Tori Amos Collectibles*. Lontoo: Omnibuss Press.
* Gentry, Amy: *Boys for Pele*. 33 1/3 -sarja. 2018. New York: Bloomsbury Publishing.
* Torem, Lisa: *On Track... Tori Amos: Every Album, Every Song*. On Track-sarja. 2021. Gloucestershire: Sonicbond Publishing

## Aiheesta muualla
* Tori Amosin diskografia Discogs-sivulla
*  Tori Amosin diskografia Discogs-sivulla
* Tori Amosin levyttämät kappaleet MusicBrainz-sivustolla
All Red

**All Red** on yhdysvaltalaisen rap-artisti Playboi Cartin kappale, joka julkaistiin 13. syyskuuta 2024 AWGE:n ja Interscope Recordsin kautta.  Kappaleen on tuottanut F1lthy, Ojivolta, Lucian, Lukrative sekä Twisco. Kriitikoiden mielestä kappale jatkoi Cartin uutta linjaa pois hänen tunnusomaisesta  kohti matalampaa ääntä.  Se on hänen ensimmäinen julkaisu suoratoistopalveluihin sitten vuoden 2020.  

## Taustat
All Red" nauhoitettiin vuoden 2022 aikana. Kappaleen kertosäkeen nauhoitus julkaistiin epävirallisesti Instagramin kautta 5. huhtikuuta 2023 muiden julkaisemattomien kappaleiden tallenteiden ohella, joita työstettiin vuosina 2021–2022.  Kappale, jota ei tuolloin ollut virallisesti nimetty, Playboi Cartin fanikunta antoi lempinimen "All Red", joka annettiin kappaleen viralliseksi nimeksi.

15. kesäkuuta 2024 Playboi Carti esitteli "All Redin" täysversion esiintyessään Lyrical Lemonade's Summer Smash -musiikkifestivaaleilla.  Hän jatkoi "All Redin" esittelyä sosiaalisessa mediassa ja julkaisi Instagramissa kuvan itsestään lentokoneessa, jossa teksti "All Red" oli kirjoitettu hänen hattuunsa. 

## Viitteet
Informaatioaikakausi

**Informaatioaikakausi** tarkoittaa nykyistä informaation ajanjaksoa, jonka usein katsotaan alkaneen noin 1970-luvulla. Informaatioaikakaudella viitataan ihmisten helpompaan ja nopeampaan pääsyyn erilaisiin informaation ja tiedon lähteisiin.

Digitalisaatio on vaikuttanut vahvasti informaatioaikakauden kehitykseen, ja usein ajanjakson yhteydessä puhutaan myös kolmannesta ja neljännestä teollisesta vallankumouksesta. Puhuttelevia aiheita informaatiovaikuttamiseen liittyen ovat olleet esimerkiksi internetin ja median välityksellä helpottunut misinformaation leviäminen ja tekoälyn vaikutus informaation kehitykseen.

## Historia
Informaatioaikakauden ovat mahdollistaneet monet erilaiset teknologiset Innovaatiot. Muun muassa internetin muodostuminen on vaikuttanut ihmisten mahdollisuuksiin etsiä, löytää ja jakaa tietoa nopeasti ja helposti etäisyyksien sitä rajoittamatta.

Tekoälyn kehitys alkoi voimistua noin 2010-luvulta alkaen, ja sillä on ollut merkittävä vaikutus informaation aikakauden kehitykseen.

## Tieto- ja viestintätekniikan kehitys

### Digitaalinen media

Digitaalinen media tarkoittaa digitaalista ympäristöä, jossa on ääntä, kuvaa ja tekstiä. Osa tätä on muun muassa sosiaalinen media. Digitaalisen median kautta informaatio leviää nopeammin kuin ennen ympäristön luontia. Erilaisia informaation välityskanavia ovat muun muassa digitaaliset uutiset, mainokset, pelit ja elokuvat, joiden kautta tietoa levitetään laajoille ihmisjoukoille.

## Lähteet
Björn-Olof Malmström

**Björn-Olof Malmström** (9. marraskuuta 1931 Tammisaari - 31. elokuuta 2024 Maarianhamina) oli suomalainen opetusneuvos, joka toimi Björneborgs svenska samskolan rehtorina vuosina 1965-1995.

## Elämä
Malmström kirjoitti ylioppilaaksi Ekenäs samlyceumista 1950 ja valmistui filosofian maisteriksi Helsingin yliopistosta 1956. Valmistuttuaan hän työskenteli opettajana Borgå lyceumissa, kunnes aloitti 1962 Björneborgs svenska samskolan matematiikan ja fysiikan lehtorina. Vuodesta 1965 lähtien Malmström toimi koulun rehtorina. 

Malmström vaikutti Porin ruotsinkielisissä järjestöissä kuten Svenska Klubben i Björneborgissa ja Svenska Kulturfonden i Björneborgissa, jonka hallituksen puheenjohtaja hän oli 1972-2006. Ruotsalaista kansanpuoluetta edustanut Malmström oli Porin kaupunginvaltuuston jäsen 1985-1988 sekä Suomenruotsalaisten kansankäräjien jäsen 1989-1996. Hän oli myös Suomen Vanhempainliiton ruotsinkielisen sisarjärjestön Förbundet Hem och Skola i Finlandin puheenjohtaja 1974-1975. Malmströmille myönnettiin Svenska kulturfondenin kulttuuripalkinto 1987 ja Svenska folkskolans vännerin kulttuuripalkinto 1990. Vuonna 1993 hän sai opetusneuvoksen arvonimen. Malmströn vietti eläkepäiviään Ahvenanmaan Vårdöössä.

## Teoksia
*
*

## Lähteet
Vj (artisti)

**VJ** (oik. **Kieran Richardson)** on suomalainen rap-artisti, joka levyttää nykyisin Warnerin omistamalle Babyface. Music & publishing -levy-yhtiölle.

VJ on kasvanut karibialaisen soulin, R&B:n ja old school rapin parissa. Omaan musiikkiinsa hän yhdistelee erilaisia elementtejä ja saa inspiraatiota monista eri musiikin tyylilajeista. Sanoituksiin VJ sisällyttää tositarinoita elämästään. 

Maaliskuussa 2024 VJ julkaisi esikoisalbuminsa *Bandoleron* Warner Musicin Babyfacen kautta. Albumiin kuuluvat singlet "Vastustaa", "Crocodile Teeth" ja "Malaga", josta on myös tehty musiikkivideo. VJ:n lisäksi albumilla on esiintyy muita suomiräpin artisteja, kuten Fabe, Kerza ja Turisti.  

Vuonna 2025 VJ oli muka ultra sigma lyvyllä, Sara been kanssa tehden uudelleen version "avaimet mun keisiin"  biisistä. Biissi nousi lisäyksösksi. 

## Lähteet
3.https://www.klangi.fi/uutiset/musiikki/cheek-unitas-sigma-albumi-2025/ Viitattu 21.3.2026
Halytšin piiri (Lviv)

**Halytšin piiri** () on yksi Ukrainan Lvivin kaupungin kuudesta hallinnollisesta alueesta (kaupunkipiiristä). Monet kaupungin tunnetuimmat rakennukset, joista useat sisältyvät Unescon maailmanperintöluetteloon kuuluvaan Lvivin vanhan keskustaan, sijaitsevat tässä kaupunkipiirissä. Halytšin piirissä oli 46&nbsp;965 asukasta (2024). 

Kaupunkipiirin naapureina ovat lounaassa Frankon piiri, lännessä Rautatien piiri, pohjoisessa Ševtšenkon piiri, idässä Lytšakivin piiri ja etelässä Syh’ivin piiri.

Piirin alueella sijaitsevat muun muassa:
* (kesken)


2023-12-30 Lviv old town - Lviv City Council - 2.jpg|Lvivin kaupungintalo.
Lwów - Opera.jpg|Lvivin valtionooppera ja -baletti
Tiedosto:Промышленный музей.jpg|Lvivin kansallismuseo
Дворец Потоцких.jpg|Potockin palatsi.
Львів, Університетська 1, Головний навчальний корпус університету.jpg|Lvivin yliopiston päärakennus.
Бандери 3179.jpg|Lvivin polyteknisen yliopiston päärakennus.
St. George Cathedral of the UGCC, Lviv.jpg|Pyhän Yrjön katedraali.
2017-05-25 Armenian church, Lviv.jpg|Armenialainen katedraali.
Львів. Винниченка 30. Костел Стрітення.JPG|
Львів. Успенська церква.JPG|Uspenskin kirkko.
Кропивницького пл., 1, церква св. Ольги і Єлизавети, 9088-HDR-Edit.jpg| Pyhien Olgan ja Elizabetin kirkko.
Lviv Ukraina Stadium12.jpg|FK Karpaty Lvivin kotikenttä, 28&nbsp;051-paikkainen Stadion Ukrajina (Ukraina Stadium).


## Lähteet

## Aiheesta muualla

* Halytšin piirin rajat Open Street Map -kartalla (OSM)  (openstreetmap.org)
Kokelvin kirkko

**Kokelvin kirkko** () on Hammerfestin kunnassa Norjassa sijaitseva puinen pitkäkirkko vuodelta 1960.
## Lähteet

## Aiheesta muualla
Joseph Ascher

**Joseph Ascher** (3. kesäkuuta 1829 Groningen – 20. kesäkuuta 1869 Lontoo) oli alankomaalainen säveltäjä ja pianisti.

Ascher syntyi juutalaisperheeseen Groningenissa, mutta muutti sitten Lontooseen, jossa työskenteli kanttorina (hazzan). Hän opiskeli musiikkia Lontoossa ja sitten Ignaz Moschelesin johdolla Leipzigin konservatoriossa. Vuonna 1849 Ascher pääsi keisarinna Eugénien pyynnöstä hovipianistiksi. Häntä seurasi tässä asemassa Émile Waldteufel. Ascher palasi Lontooseen vuonna 1865. Hänen kuolemansa johtui aikalaislähteiden mukaan osallistumisesta ”aistinautintoihin” tai ”paheisiin”.

Ascher sävelsi pianolle noin 170 teosta, joista osa on neli- tai kahdeksankätisiä. Hänen tuotantoonsa kuuluu myös yksinlauluja.

## Lähteet

## Aiheesta muualla
* IMSLP: nuotteja
Fjørtoftin kirkko

**Fjørtoftin kirkko** () on Haramin kunnassa Norjassa sijaitseva puinen pitkäkirkko vuodelta 1878.
## Lähteet

## Aiheesta muualla
Kaurisantilooppi

**Kaurisantilooppi** eli **vuohiantilooppi** (*Pelea capreolus*) on vuohiantilooppien sukuun kuuluva sorkkaeläin.

Aikuinen kaurisantilooppi painaa 18–30 kg ja on 105–125 cm pitkä kuononkärjestä hännäntyveen. Sen säkäkorkeus on 70–80 cm. Tiheä, villainen turkki on harmaa, ja sen alaosa on tasaisen vaalea. Jalat ja pää ovat yleensä kellertävämpiä kuin vartalo, ja säären ja reiden etuosat ovat usein tummempia. Häntä on 10–20 cm pitkä, tuuhea ja pörröinen. Musta, paljas nenänpää on iso ja erottuu selvästi kuonon valkoisista karvoista. Silmäluomet ovat mustat, ja silmiä ympäröivät valkeat karvat. Korvat ovat pitkät ja kapeat ja pystyasennossa. Vain koirailla on sarvet; ne ovat sirot, pystysuorat ja 20–29 cm pitkät.

Kaurisantilooppeja elää Etelä-Afrikassa, Lesothossa ja Swazimaassa.

## Lähteet